
            Ο Βασίλειος Σεβρόγλου είναι Καθηγητής στο Τμήμα Στατιστικής και Ασφαλιστικής Επιστήμης της Σχολής Χρηματοοικονομικής και Στατιστικής του Πανεπιστημίου Πειραιώς. Έχει λάβει διδακτορικό δίπλωμα (2001) από το Εθνικό Μετσόβιο Πολυτεχνείο (ΕΜΠ) στη περιοχή των Εφαρμοσμένων Μαθηματικών, και είναι απόφοιτος του Τμήματος Μαθηματικών του Εθνικού Καποδιστριακού Πανεπιστημίου Αθηνών (1995). Τα ερευνητικά του ενδιαφέροντα εστιάζονται στις Μερικές Διαφορικές και Ολοκληρωτικές Εξισώσεις, στη μελέτη ελλειπτικών προβλημάτων συνοριακών τιμών σε μη-φραγμένα χωρία, στη σκέδαση ακουστικών, ηλεκτρομαγνητικών και ελαστικών κυματικών πεδίων  τόσο σε ευθέα όσο και σε αντίστροφα προβλήματα. Επίσης, η έρευνα του τα τελευταία χρόνια έχει εστιαστεί στη στοχαστική μοντελοποίηση προβλημάτων σκέδασης στα παραπάνω πεδία με ιδιαίτερη έμφαση στα αντίστροφα προβλήματα. Έχει μεγάλη διδακτική εμπειρία σε πληθώρα προπτυχιακών και μεταπτυχιακών μαθημάτων σχετικά με μαθηματικά/εφαρμοσμένα μαθηματικά/στοχαστικά μαθηματικά, κ.α., ενώ παράλληλα έχει δημοσιεύσει πολλές επιστημονικές εργασίες σε διεθνή περιοδικά αναγνωρισμένου κύρους. Έχει συμμετάσχει σε πολλά διεθνή και εθνικά επιστημονικά συνέδρια, είναι συγγραφέας συγγραμμάτων τα οποία δίνονται στους φοιτητές και έχει συμμετάσχει σε αρκετές διοικητικές θέσεις του Τμήματος στο οποίο υπηρετεί. 

